L-FBI ħarġet mandat t'arrest għas-sieħeb ta' Gabby Petito għall-użu ta' apparat bankarju mhux awtorizzat. Petito nstabet maqtula f'park f'Wayoming nhar it-Tnejn li għadda wara li kienet irrapportata nieqsa għal diversi jiem. Brian Laundrie qed jiġi akkużat li uża karta tad-debitu u numru ta' sigurtà ta' kontijiet li mhumiex tiegħu, bejn it-30 ta' Awwissu u l-ewwel ta' Settembru. Permezz ta' dan l-użu, huwa ġibed aktar minn elf dollaru Amerikan. Bħalissa Laundrie huwa rrapportat nieqes, bil-familja tiegħu tgħid li l-aħħar li rawh kien fl-14 ta' Settembru. Infatti, uffiċjali bħalissa għaddejjin bi tfitxijiet għalih f'riżerva naturali fi Florida.